DIRETTIVA TAL-KUMMISSJONI 2006/56/KE
tat-12 ta' Ġunju 2006
li temenda l-Annessi tad-Direttiva tal-Kunsill 93/85/KEE dwar il-kontroll ta’ taħsir ċirkulari fil-patata
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal- Kunsill 93/85/KEE ta’ l-4 ta’Ottubru 1993 (1) dwar il-kontroll tat-taħsir ċirkulari fil-patata, u b’mod partikulari Artikolu 12 tagħha,
Billi:
(1)
Wieħed mill-organiżmi importanti li huwa ta’ periklu għall-patata huwa il- Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al., l-aġent patoġeniku tat-taħsir ċirkulari fil-patata(minn hawn il-quddiem imsejjaħ “l-organiżmu”);
(2)
L-organiżmu għadu jinstab f’ ċerti partijiet tal-Komunità;
(3)
Direttiva tal- Kunsill 93/85/KE fasslet miżuri dettaljati li għandhom jittieħdu fl-Istati Membri sabiex jaħdmu kontra l-organiżmu, jillokaliżżawh u jaraw il-firxa tiegħu; issir prevenzjoni ta’ każijiet tiegħu u tal-firxa; u, jekk jinstab, prevenzjoni ta’ tixrid u kontroll sabiex jinqered għal kollox;
(4)
Minn dak iż-żmien saru ħafna żviluppi sinjifikattivi fl-istudju tal-bijoloġija, l-iskoperta u proċeduri ta’ identifikazzjoni ta’ l-organiżmu; barra minn hekk esperjenza prattika akkwistatha fil-kontroll ta’ l-organiżmu titlob reviżjoni ta’ bosta dispożizzjonijiet tekniċi relatati ma’ miżuri ta’ kontroll;
(5)
Bħala riżultat ta’ dan l-żvilupp, tinħass il-ħtieġa ta’ reviżjoni u aġġornar tal-miżuri inklużi f’ Annessi tad-Direttiva 93/85/KE;
(6)
Fil-każ ta’ proċeduri ta’ skoperta u identifikazzjoni, proċeduri sviluppati reċentament bħalma huma l-ibridizzazzjoni fluworexxenti in-situ (FISH) u il-polymerase chain reaction (PCR) huma inkorporati kif ukoll titjib fi varji elementi f’aspetti tekniċi tal-proċeduri ta’ skoperta u identifikazzjoni;
(7)
Dwar elementi tekniċi tal-miżuri ta’ kontroll, titjib fil-proviżjonijiet saru għal: il-mod ta’ konservazzjoni ta’ kampjuni eżaminati sabiex jkun aċċertat li wieħed jista’ jmur lura għall-organiżmu provenjenti li ġie ttestjat, l-elementi meħtieġa sabiex wieħed jasal għall-istat ta’ kontaminazzjoni probabbli, id-dettalji tan-notifijkazzjoni tal-preżenza kkonfermata ta’ l-organiżmu u taż-żona relevanti li hi kkontaminata, miżuri in kwistjoni implementati f’ postijiet ta’ produzzjoni li huma speċifikati bħala kkontaminati u li jaqgħu taħt medda ta’ territorji mmarkati;
(8)
Il-miżuri pprovduti f’din id-Direttiva huma konformi ma’ l-oppinjoni tal-Kumitat Permanenti dwar is-Saħħa tal-Pjanta.
ADOTTAT DIN ID-DIRETTIVA;
Artikolu 1
L-Annessi tad-Direttiva 93/85/KEE huma b’hekk sostitwiti bit-test korrispondenti f’ Anness ta’ din id-Direttiva.
Artikolu 2
1. L-Istati Membri għandhom jadottaw u jippublikaw, sal-31 ta’ Marzu 2007 l-iktar, il-ligijiet, regolamenti, u provedimenti amministrattivi neċessarji biex iħarsu din id-Direttiva. Huma għandhom jikkomunikaw mill-ewwel lill-Kummissjoni. It-test ta’ dawk id-dispożizzjonijiet u tabella ta’ korrelazzjoni bejn dawn id-dipsożizzjonijiet u d-Direttiva.
Huma għandhom japplikaw dwak id-dispożizzjonijiet mill-1 ta’ April 2007.
Meta Stati Membri jadottaw dawn id-dispożizzjonijiet, huma għandhom jinkludu referenza għal din id-Direttiva jew ikun hemm akkompanjament bit-tali referenza fl-okkażjoni tal-pubblikazjoni uffiċjali tagħhom. Stati Membri għandhom jiddeterminaw kif it-tali referenza għandha ssir.
2. Stati Membri għandhom jikkomunikaw mill-ewwel lill-Kummissjoni it-test tad-dispożizzjonijiet ewlenin tal-liġi nazzjonali li huma jaddottaw fil-qasam kopert b’ din id-Direttiva.
Artikolu 3
Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 4
Din id-Direttiva hi indirizzata lill-Istati Membri.
Magħmula fi Brussell, 12 ta' Ġunju 2006.